《寄题杨先辈雾隐》
宋代·姜特立

猛虎树摩痒，更为虫所蚀。
玄熊掷崖木，正坐勇与力。
尔豹居其间，而复有二德。
既不眩文采，亦知身足惜。
衣锦贵尚褧，桐梓恶戕贼。
含章大臣体，深居君子识。
室以雾隐居，兹士有典则。
韬养日以久，何患不辉赫。
而况数钜公，铭诗播金石。
只恐难久藏，却为人所即。

作者简介：姜特立[公元？年至一一九二年左右]，字邦杰，浙江丽水人。生年不详，卒于宋光宗绍熙中。以父恩补承信郎。淳熙中，（公元一一八一年左右）累迁福建兵马副都监；擒海贼姜大獠。赵汝愚荐于朝，召见，献诗百篇。除阁门舍人，充太子宫左右春坊。太子即位，除知阁门事。恃恩纵恣，遂夺职。帝颇念旧，复除浙东马步军副总管。宁宗时，官终庆远军节度使。特立工于诗，意境超旷。作有《梅山稿》六卷，续稿十五卷，《直斋书录解题》行于世。